LidanRubinov/Halacha-QA huggingface dataset:
שאלה: פידיון הבן: בני נולד בכ"ו ניסן בשעה שמונה בערב רציתי לדעת מתי צריך לערוך פידיון הבן. בנוסף אם מתחילים בשעות אחר הצהרים האם צריך לסיים להתחיל את סעודת המצווה לפני שקיעה או שרק הפדיון צריך להיות לפני שקיעה?
תשובה: התאריך הוא כ"ו באייר. האשכנזים עושים ביום ואילו הספרדים נוהגים בליל כ"ו באייר. את הפדיון עושים לאחר שהכהן נוטל את ידיו לסעודה ויש נוהגים שאף הסועדים נוטלים ידיהם. לכן, הסעודה מתחילה לפני השקיעה. את המשך הסעודה אתם יכולים להמשיך גם לאחר השקיעה. מזל טוב ושפע ברכות, הרב בנימין במברגר
שאלה: מכירת מוצר במחיר מופקע שלא בידיעת המוכר: בעקבות השאלה "קנית דבר יקר בזול" לגבי מגילה יקרה שנמכרה בזול, רצוני לשאול מה ההלכה במקרה הפוך. אם מוכר מכר דבר במחיר מופקע ואח"כ מתברר לקונה שהמוצר הוא הרבה יותר זול ממה שהוא קנה. אפשר לחלק את המקרה לשניים: א שהמוכר קבע את המחיר בתום לב ללא ידיעה מדוייקת על ערך החפץ. ב שהדבר נעשה שלא בתום לב.
תשובה: אם מתברר לקונה שקנה חפץ במחיר מופרז ודאי נחשב הדבר כהונאה וכל דיני אונאה חלים, ואין הבדל אם הדבר נעשה בשוגג או במזיד. בנוסף לכך, בכל מקרה ומקרה יש לבדוק מה היה שיעור האונאה. אם האונאה היא מעל שישית הדין הוא שבטל המקח לגמרי וצריך להחזיר את הכסף, ואם שיעור האונאה קטן משישית ישנה מחילה והמקח קיים, ובשיעור שישית הדין הוא שהמקח קיים ויחזיר לו את הפרש. ישנו דין נוסף שצריך להתייחס אליו, והוא עד כמה זמן מיום הקניה יכול הקונה לבטל את המקח או לדרוש את האונאה בחזרה, והרוצה לעיין בפרטי הדינים יעיין בשולחן ערוך חושן המשפט בסימן רכ"ז. הרב אברהם זרביב
שאלה: טומאת מת: האם מותר לכהן לגעת במבנה עם גג שמקיף קבר, אם במצב כזה הכהן רחוק מהקבר עצמו יותר מ 4 אמות? (וכמובן אין גג מתחת לכהן)
תשובה: מבחוץ זה לא מטמא ומותר.
שאלה: פיטום הקטורת : מה המעלה של פיטום הקטורת שצריך להגיד 3 פעמים ביום? והאם אשכנזים נוהגים גם כך להגיד 3 פעמים ביום פיטום הקטורת?
תשובה: אמירת שלוש פעמים פיטום הקטורת אינה שייכת דוקא לעדה מסויימת אלא אומרים שלוש פעמים כך: פעם אחת בקורבנות לפני שחרית, פעם שניה ב'אין כאלוקינו' ופעם שלישית בקורבנות לפני מנחה.  וצריך עיון אכן על המנהג שפשט, בעיקר בקרב האשכנזים, שלא להגיד קורבנות לפני התפילה.
שאלה: המורה לא צנועה: האם מותר לי להיכנס לשיעור כאשר המורה עם חצאית עד לברכיים ומתחת מכנסים?
תשובה: אין כאן בעיה של צניעות אלא של חריגה מהמקובל. אופנה זו בעייתית כי אצל חלק מלובשיה החצאית מתקצרת במשך הזמן ונשארים רק המכנסיים, וגם אלו מתקצרים.
שאלה: בר מצווה בשלושת השבועות: ההורים שלי סגרו לי אולם לאירוע הבר מצווה שלי בתאריך כ"ד בתמוז, בע"ה, האם בתאריך הזה אפשר לעשות אירועים?
תשובה: אפשר לעשות, רק תעשו את האירוע בלי מוזיקה. אם אי אפשר בלי מוזיקה, תקדימו או תאחרו משלושת השבועות. לספרדים   יהיה מותר להשמיע מוזיקה עד ראש חודש אב.
שאלה: שבועות מתוך כעס: לפעמים כשאשתי לחוצה או כעוסה היא פולטת מפיה שבועות שונות ומשונות. מה עלי ועליה לעשות?
תשובה: צריך שמישהו ידבר איתה, יסביר לה, שתפסיק את המנהג הזה להישבע או לקבל כל מיני איסורים. בכל אופן ודאי שיעשו לה אחר כך התרת נדרים, שאם הייתה באיתנה ודאי שלא הייתה אומרת דברים כאלה, שיש להניח שאמרה אותם בגלל ההתרגשות הגדולה, ואילו הייתה יודעת את ההשלכות   לא הייתה אומרת.
שאלה: ברכה אחרונה על איסור בשר וחלב: אם אכלתי בטעות מאכל חלבי לאחר שאכלתי מאכל בשרי לפני שסיימתי לשמור את השעות שצריך, האם צריך לברך ברכה אחרונה?
תשובה: כן.
שאלה: משחק מחשב שאולי יש בו חילול ה : יש לי חבר שניגש לבחינות קבלה וראיון בתחום שניקרא פיתוח משחקים (משחקי מולטימדיה למחשב). כחלק מהבחינה הוא אמור להציע או לתת רעיון לפיתוח משחק, משהו מקורי. הדבר אמור לכלול דמויות עם עלילה וכו'. עכשיו העניין הוא שאני נתתי לו רעיון משלי על מנת לעזור לו. וזה בערך מה שחשבתי: הרקע הוא מלחמת גוג ומגוג. ישנו רב שהוא שריד אחרון לבית דויד המלך שאמור להציל את שארית פליטת ישראל מהגויים, לשמור על ירושלים ולהביא לבסוף את מלך המשיח. הרב הוא גם בקיא בשלל אומנויות לחימה, כולל כאלו יהודיות עתיקות סודיות. לרב יש מגוון אמצעי לחימה במהלך המשחק, כגון: טלית שמשמשת כהגנה מאויבים, לחשים קבליים להרוג קבוצת אויבים גדולה, ריחוף ע"י הכיפה, קטילת אויבים ע"י הטלת המגבעת אל עבר האויב ועריפת הראש וכו'. עיקרו של דבר הוא שלקחתי תשמישי או רעיונות קדושה והמרתי אותם לצורכי המשחק. רק כעת תקפו אותי לבטים חזקים. האם ישנו פה אולי חילול ה בכך שהוצאתי רעיונות אלו מקודש לחול, נקרא לזה כך? האם זה נחשב כביזוי מצווה? יש לציין, שחברי אכן הציג את הרעיון הנ"ל בראיון שהיה לו. אתמול נודע לי ממנו שהוא אף התקבל לקורס. מה אני צריך לעשות, האם יש מקום לשכנעו לרדת מהרעיון? ואם אכן יש בו ביזוי מצווה או חילול הקודש וחברי יחליט ליישם את הרעיון, אז יחשב לי זה כעבירה חמורה ביותר ואני אהיה חייב על זה?
תשובה: כונתך היתה לטובה. אולי יש מקום לבקש מהחבר שיזהר שלא יצא מהדבר פגיעה בתורה אלא להפך. ושיתייעץ עם רב לפני שהוא מעבד את תוכנית המשחק.
שאלה: יחס לבן ולבתו מגויה: איך אנו ההורים צריכים להתייחס לבן שמכיר בבת שנולדה מגויה ולא ידוע אם האם של הבת תתגייר. הבענו את דעתנו בנושא שהענין לא מקובל עלינו ואנו לא מעוניינים להכיר את האשה ולא את הבת. לצערינו הוא לא מבין מה זה משנה אם הבחורה היא גויה. אנו משפחה דתית והוא חילוני. יש לנו צער גדול מאוד מאוד וקשה לנו לשוחח עם הרב המקומי. נודה לכם על תשובה מהירה.
תשובה: אתם עושים נכון שאינכם מוכנים להכיר את הגויה ובתה. הילדה אינה מיוחסת כלל לאביה, על פי ההלכה היא גויה ואינה בתו. בדרך כלל קשר כזה לא מחזיק מעמד זמן רב וצריך להתפלל ולקוות שהקשר ינתק במהרה והבן ישוב לחיק עמו ומשפחתו. אתם יכולים להמשיך את הקשר איתו כדי שבבוא העת, והבן ישוב, יהיה לו יותר קל. ואת הדברים הללו תאמרו לו. אני מבין מאד את צערכם נקווה לטוב.
שאלה: הקדמת יום ירושלים : האומנם הקדימו השנה את יום ירושלים ליום חמישי?
תשובה: להד"ם!!! מדפיסי לוחות מסוימים נטלו לעצמם סמכות להקדים את יום ירושלים. אומנם עיריית ירושלים עורכת טקסים ביום חמישי בגלל קדושת השבת, אך מתפללי בתי הכנסת קוראים את ההלל בזמנו ביום ששי בבוקר.
שאלה: שרוול ארוך לגברים: האם גברים בני ישיבה צריכים ללכת עם חולצות שרוול ארוך? האם יש הבדל בין תפילה לדברים אחרים? האם זה ראוי או חובה או שמא אין צריך להחמיר, והאם יש בזה יוהרא?
תשובה: צניעות בלבוש זו מעלה. ראוי שבני ישיבה בשעת לימודם ובתפילה ילכו עם שרוולים עד המרפק או קרוב לזה. והמהדר ללכת עם שרוולים ארוכים תבוא עליו ברכה אך אם הוא חריג בזה וזה בולט שהוא מהדר עדיף לוותר על ההידור הזה.
שאלה: דין לימונים שעל העץ בשנה השמינית: להורים שלי יש עץ של לימונים מלא פירות. איך אפשר לדעת אלו פירות קדושים בקדושת שביעית ואילו שיכיים לשנה א וחייבים בתרו"מ? האם יש תאריך אחריו בוודאות הפירות כבר לא משמיטה, ולהיפך, תאריך שעד אליו הפירות בוודאי משמיטה?
תשובה: הלימונים הצהובים הגדולים הם כעת בספק שביעית וכדאי גם לעשר וגם לנהוג קדושת שביעית. הירוקים הקטנים שמתחילים כעת להצהיב הם של שמינית. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: ברכת כהנים: א. מה המקור לכיסוי הילדים בטלית בזמן ברכת כהנים? ב. האם מותר לאבא או לבנים להפנות את גבם לכהנים? (ראיתי רבים שנוהגים כך). ג. האם יש הבדל במנהג בין אשכנזים לספרדים? ד. האם האבא מברך בעצמו או שמקשיבים לברכת הכהנים?
תשובה: א. איני יודע מהו המקור אם בכלל יש מקור לזה, אך כך המנהג אולי כדי להראות את חלות הברכה של הכהנים על הילדים. ב. יש לעמוד כאשר פני מתברך מול הכהנים (רק לא להביט בכהנים), כ"כ מרן הבא"ח ברשת תצוה ס"ק י"ט. ג. לא ידוע לי. ד. ההיפך האבא צריך לשתוק ולשמוע את ברכת הכהנים ולענות אמן בלבד, אבל ודאי לא לברך בעצמו.
שאלה: אלמוגים וכשרות: במערכת המים של חברת ניקן, המסננת את המים ומוסיפה מינרלים המדמים את הטבע, יש בין היתר תערובת סודית של סוגי קרמיקה המכילה גם "ערבוב של אלמוג, חול ושבבים". מערכת זו משווקת גם בקרב החברה הדתית והחרדית ועל כן עלתה השאלה, האם יש בעיית כשרות בגין האלמוגים. אני מבינה שמדובר באלמוג אבן שהמים עוברים דרכו וסופחים ממנו מינרלים לאחר שהופכים את תערובת החומרים הנ"ל לאבקה ומחממים אותה עד 1100 מעלות צלזיוס. האם האלמוג בצורה זו ובשימוש זה עדיין נחשב כבעל חיים שאינו כשר, והאם הוא פוגם בכשרות המערכת?
תשובה: לא הבנתי את השאלה עד תומה, אולם דבר שחומם ב 1100 מעלות לא נראה לי שיש לו עוד שם של נותן טעם במים פושרים. כמו כן האלמוג איננו מוגדר כבעל חיים אלא כצמח, וכבר כתבתי על כך מאמר לפני שנים על הגדרת האלמוג. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: גבר רווק מלמד בנות: אודה לך מאוד אם תיתן לי תשובה בהקדם האפשרי משום שהעניין מאוד דחוף. אך ורק מצורכי פרנסה אני כבר מלמד שנה בתור מורה מקצועי לתנ"ך בביה"ס תיכון של בנות. הכיתות שאני מלמד הן י-יב ואנחנו כרגע עומדים לפני הבגרות בתנ"ך. הייתי רוצה לדעת שאני עושה את הדבר הנכון, האם אני יכול ולהמשיך ללמד אותן עד סוף השנה, ואז ברצוני לעבור לתיכון של בנים?
תשובה: בשלב זה אין אפשרות להפסיק את העבודה. בשנה הבא תלמד בנים.
שאלה: הדלקת גפרור ע"י גוף חימום בחג: השאלה היא לגבי יום טוב שאינו חל שבת. האם יש אפשרות להדליק גפרור או נר מגוף חימום שהוא אדום כמו תנור בישול או תנור חימום ספיראלי ביום טוב שאינו חל בשבת?
תשובה: זה בעיה, זה יוצר אש חדשה. ביום טוב מותר להעביר אש ממקום למקום, למשל להכניס קיסם למדורה דולקת ולהעביר אש, אבל פה נוצר דבר חדש, אני חושב שיהיה אסור.
שאלה: קפה שגוי הכין בשבת: אני חייל בפלוגה מבצעית שנמצאת עכשיו במוצב סוסיא. התעוררו לי כמה שאלות הלכתיות ואשמח אם תוכלו לעזור. מראש. האם מותר בשבת לשתות קפה שגוי הכין גם בשבילו וגם בשבילי?
תשובה: שנינו (שבת פרק טז משנה ח) "עובד כוכבים שהדליק את הנר משתמש לאורו ישראל ואם בשביל ישראל אסור. מילא מים להשקות בהמתו משקה אחריו ישראל ואם בשביל ישראל אסור. עשה עובד כוכבים כבש לירד בו יורד אחריו ישראל ואם בשביל ישראל אסור מעשה ברבן גמליאל וזקנים שהיו באים בספינה ועשה עובד כוכבים כבש לירד בו וירדו בו רבן גמליאל וזקנים" ובגמרא שם (שבת קכב עמ' א) "וצריכא דאי אשמועינן נר משום משום דנר לאחד נר למאה אבל מים ליגזר דלמא אתי לאפושי בשביל ישראל. תנו רבנן. מילא מים להשקות בהמתו משקה אחרי ישראל ואם בשביל ישראל אסור במה דברים אמורים שאין מכירו אבל מכירו אסור. אמר מר במה דברים אמורים שאין מכירו אבל מכירו אסור הא רבן גמליאל מכירו הוה אמר אביי שלא בפניו הוה רבא אמר אפילו תימא בפניו נר לאחד נר למה." היינו במקום שנכרי עשה מלאכה האסורה מן התורה, אף שעשה מעצמו וצורך עצמו, ליהודי המכירו אסור להינות מאותה המלאכה מחשש שבפעם הבאה יבקש ממנו היהודי לעשות את המלאכה, והבקשה עצמה אסורה בשבת שו"ע שז, ב וכך כתב בשולחן ערוך (סימן שכה סעיף י ובמשנה ברורה שם ס"ק נא) "א"י שמילא מים לבהמתו מבור שהוא רשות היחיד, לרשות הרבים, מותר לישראל להשקות מהם בהמתו  והוא שאין הא"י מכיאו, דליכא למחיש שמא ירבה בשבילו  ואם מילא לצורך בהמת ישראל, אסור בכל מיני תשמיש אפילו ישראל אחר  ואם מילא מבוא אשות היחיד לכרמלית, מותר לאחר שלא מילא בשבילו" לסיכום: "כל מה שהוא אסור לעשותו בשבת, אסור לומר לנכרי לעשותו" (שו"ע שז, ב) ובכך נבדל אף דבורו של האדם מישראל בשבת מדבורו בימות החול. על פי זה מים שהוציא נכרי מרשות היחיד לרשות הרבים עבור עצמו, אסרו ח על יהודי המכיר את הנכרי לשתותם מחשש שלהבא יבקש מהנכרי לעשות זאת (שו"ע שכה, י ובמשנה ברורה ס"ק נא) קל וחומר לענייננו אסור יהיה לשתות מהקפה שבישל הנוכרי עבור עצמו ועבור יהודי חברה (ראה חוברת 'בטחון שוטף בשבת וחג' בהוצאת תחום ההלכה ברב"צ עמ' 71) דובר צה"ל בשם הרבנות הצבאית
שאלה: להוריד אוכל מסיור בשבת: מהי הדרך הטובה ביותר להוריד אוכל מרכב הסיור במקום שאין ערוב (העברה מרה"י לכרמלית)?
תשובה: כלי רכב הסגור בדפנות או ביריעות ברזנט מוגדר כ'רשות היחיד'. מאחר ואסור להוציא מרשות היחיד לכרמלית חפצים בשבת, ראוי לאכול בתוך הרכב. אם לא קיימת אפשרות כזאת ניתן להוציא את המזון באחת הדרכים הבאות: א. 'זה עוקר וזה מניח' - חייל היושב ברכב יוצאי לחברו העומד מחוץ לרכב וחברו יקח מידו (משיב מלחמה ב, ס) ב. דרך 'מקום פטור'- חייל היושב ברכב יוציא את הנדרש ויניחו על גבי 'מקום פטור' (מכסה המנוע, מראות הצד של הרכב, ידית הדלת. בשעת הדחק ניתן להחשיב כמקום פטור גם את מדרגת העלייה לרכב) ג. בעמידה על מקום פטור- חייל הנושא את המזון יצא מהרכב ויעמוד על גבי 'מקום פטור' (אולי מדרגת הרכב, כנ"ל בסע' הקודם) ומשם ימשיך למקומו (ראה משנ"ב שמ, ו) ד. 'לחצאין'   החייל יוציא מהרכב חלק מהחפץ, יניחנו לרגע ואחר כך ישוב ויוציא את כולו. (משנ"ב שנב,י) ראה הרחבת דברים בחוברת 'בטחון שוטף בשבת ובחג' בהוצאת תחום ההלכה ברב"צ עמ' 44-40 דובר צה"ל בשם הרבנות הצבאית
שאלה: פתיחת שער בבסיס בשבת: האם יש בעייה בפתיחת שער הבסיס וסגירתו כאשר בכך אני מבטל את הערוב ובונה אותו מחדש בכל פעם (השער ברוחב 5 מטר בערך)?
תשובה: שער דינו כמחיצה גמורה (מלומדי מלחמה עד) והמחנה נחשב לרשות היחיד גם בשעה שהשער פתוח (אף שלכתחילה יש לתקן 'צורת הפתח' כדי למנוע תקלות)., באין הבדל לעניין זה בין שער כנפיים (המחובר לצירים) לבין שער חשמלי הנע על מסילה (ומופעל בשבת ידנית), אולם מחסום נייד (ניו ג'רזי), שאינו מחובר לקרקע, אינו נחשב למחיצה בשעה שהוא פתוח. ראה בהרחבה ב'הלכה כסדרה בצה"ל' כרך ד הלכות עירובין עמ' 109-110 דובר צה"ל בשם הרבנות הצבאית פתיחת שער לרכב לא מבצעי
שאלה: טילטול אטמי אזניים ברצועת הנשק: האם צריך להוציא את אטמי האוזניים מכיסם המיוחד להם ברצועת הנשק לפני שמגיעים בשבת למקום שאין ערוב?
תשובה: חייל היוצא לפעילות מבצעית מחוץ לעירוב, אסור לו לשאת דבר מעבר לאמל"ח ושאר הציוד החיוני. יש מתירים לשאת חפצים חיוניים שאינם מבצעיים (כגון: סידור, טלית, תפילין, ממתקים וכד') כאשר הם מונחים בתוך כיס או פאוץ' שיש בו פריט מבצעי. לדעת הגר"א נבנצל ('ביצחק יקרא') החפץ הנוסף בטל כלפי החפץ העקרי שמטלטלים משום פיקוח נפש ('אגד כלי שמיה אגד'. בדומה לכך כתב בשו"ת אג"מ או"ח ב, קג) מכאן שאין צורך להוציא את אטמי האזנים מהכיס המיוחד להם ברצועת הנשר מאחר והם בטלים לנשק. ראה בהרחבה ב'הלכה כסדרה בצה"ל' כרך ד הלכות עירובין עמ' 58, 67. דובר צה"ל בשם הרבנות הצבאית
שאלה: קריאת פרשת השבוע במנחה בשבת: אם יש לנו מניין בשבת רק בצהריים ולא בבוקר מה צריך לקרוא בתורה ומה העדיפות כשאין הרבה זמן?
תשובה: כתב הרמ"א (קלה, ב) "אם ביטלו שבת אחת קריאת הפרשה בציבור, לשבת הבאה קורין הפרשה עם הפרשה השייכת לאותה השבת". מוסיף על כך המשנה ברורה (קלה, ה), שאם במנחה יש פנאי לקרוא את כל הפרשה, כך יעשו, ויקראו שבעה קרואים, משום שזמן הקריאה הוא כל השבת. בכף החיים (קלה, ט) כתב שעל פי הקבלה לא יקראו את הפרשה במנחה אלא ישלימו בשבת הבאה (ראה ילקוט יוסף קלה, ו, קשרי מלחמה א, טו). אך יתכן שדברי כה"ח מוסבים לקהילה שמתפלליה קבועים, מה שאין חיילי צה"ל שיתכן, ולעיתים מסתבר, שבשבת הבאה ישבתו בבית. למעשה: כאשר הדבר ניתן יקראו את כל הפרשה בתפילת מנחה. אם אין אפשרות כזאת יפצלו, ואת היתר יקראו בשבת הבאה. (ראה בהרחבה בספרנו "קשת נחושה" חלק א תשובה יד) דובר צה"ל בשם הרבנות הצבאית
שאלה: טיפול לפני תנועה בטנק בשבת ולפני שחרית: עוד מעט אנחנו עולים לאימון טנקים בגולן ובזמן האימון אנחנו בכוננות - האם מותר לעשות טיפול לפני תנועה בטנק לפני תפילת שחרית, והאם מותר לעשותו בשבת?
תשובה: א. טל"ת לפני שחרית. דרשו ח (ברכות דף י עמוד ב) "ואמר ר' יוסי ברבי חנינא משום ר' אליעזר בן יעקב: מאי דכתיב (ויקרא יט) "לא תאכלו על הדם"- לא תאכלו קודם שתתפללו על דמכם. אמר ר' יצחק אמר ר' יוחנן אמר ר' יוסי בר' חנינא משום ר' אליעזר בן יעקב: כל האוכל ושתוה ואחר כך מתפלל עליו הכתוב אומר: (מלכים א יד) ואתי השלכת אחרי גוך, אל תקרי גויך אלא גאיך. אמר הקב"ה: לאחר שנתגאה זה קיבל עליו מלכות שמים". וכן (ברכות דף יד עמ' א) "אמר רב אידי בר אבין אמר רב יצחק בר אשיאן: אסור לו לאדן לעשות חפציו קודם שיתפלל, שנאמר: (תהילים פה) צדק לפניו יהלך וישם לדרך פעמיו" על פי זה פסק בשו"ע (או"ח סימן פט דעיף ג) "אסור לו להתעסק בצרכיו, או לילך לדרך עד שיתפלל תפלת י"ח. (ויש מקילין, לאחר שאמרו מקצת ברכות, קודם שאמרו ברוך שאמר, וטוב להחמיר בזה) ולא לאכול ולא לשתות." אך (משנה ברורה סימן פט ס"ק יח) "ומי שיש לו עבדים עברים או משרתים שצריך שישמשוהו, יזהירם מבערב שבקומם ממטתם ירחצו ידיהם ויברכו הברכות ויקראו פרשה אחת של שמע ואח"כ יכול לעשות צרכיו. וכ"ז הוא ממדת חסידות אבל מדינא אין קפידא". אין קפידא מצד הדין מאחר ואינם עוסקים בצרכיהם אלא בצרכי אדונם ואם כן אין בזה משום גאוה וכד' שמנו ח בגמרא. לסיכום: עקרונית אין לבצע כל מלאכה לפני תפילת שחרית (שו"ע פט, ג). עם זאת, פעילות צבאית, כמו מד"ס או טיפול בטנקים, שאינם צרכי עצמו של החייל אלא צרכי המערכת, יש מקום להתיר (משנ"ב שם, יח) בתיאום עם רב היחידה, על מנת לשמור על פרופורציות ולא לפגוע ביכולת להתפלל בריכוז ובנקיות. ב. טל"ת בשבת. הצורך להמשיך את פעילות הבט"ש בשבת ובמועד תוך שמירה על כוננות מירבית מעורר שאלות רבות. תחום ההלכה ברבנות הצבאית בחן את הפעולות המגוונות המתבצעות במהלך הטיפולים בטנק והפעלתו, ניתח את רמת האיסור ההלכתי בכל פעולה מול הצורך המבצעי שיש בה וריכז הנחיות המסדירות את ההיערכות לפני שבת, את המותר והאסור בשבת ואת הדרך לבצע כל פעולה. ההנחיות נכתבו בשיתוף פעולה עם גורמים מקצועיים בחיל השריון שהאירו את הזווית המקצועית בהפעלת הטנקעם לסוגיהם ובהתייעצות עם מפקדים בכירים שתרמו מניסיונם המבצעי. ההנחיות המפורטות, מתי מותר וכיצד, ומתי אסור לבצע טיפול בטנק מרוכזים בחוברת שתראה אור בקרוב מאוד. דובר צה"ל בשם הרבנות הצבאית
שאלה: חתונה בזמן אבל: סבי זכרונו לברכה נפטר לפני ארבעה חודשים. אחותי קיבלה הצעת נישואים. האם החתונה מבטלת את האבל שאבא שלי שרוי בו?
תשובה: החתונה אינה מבטלת את האבל ולאביך יהיה אסור לקנות בגדים חדשים לצורך החתונה. אבל מקילים לאבא להשתתף בחתונה ולשהות באולם מאחר ויש לו תפקיד של מארח. כמו כן, אין לו להשתתף בריקודים ועדיף שיצא מהאולם בזמן זה. לדודים יש לסדר שולחן מחוץ לאולם החתונה. בכל אופן, אין לדחות את החתונה לאחר שנת האבל ויש קורת רוח גדולה לסבא שיש המשכיות של זרעו. שיהיה רק בשמחות, הרב בנימין במברגר
שאלה: גידול זקן של אבילות: ברצוני לגדל זקן. אני יודע שזקן של אבל אסור לגדל וחייבים להתגלח ומחדש לגדל זקן. האם זקן של עומר אפשר להמשיך או חייבים להתגלח ולגדל מחדש?
תשובה: אפשר להמשיך, כיון שאין זה אבילות ממש אין מנהג בזה.
שאלה: מעשר כספים מירושה : אני שילמתי הוצאות אחזקת מטפלת, תיקונים בבית וכד' לאמי. לאחר שנפטרה התברר שנותר בחשבונה סכום שמכסה פחות מ 50 מההוצאות ששילמתי (לאחר תשלומים לקבורה וכו') ומשך כל התקופה אימי רצתה לא פעם לתת לי את ההוצאות הנ"ל ששילמתי, וגם אמרה זאת בע"פ פעמים מספר בנוכחות אנשים שונים. האם אני זכאי לקבל את ההוצאות, והאם עלי להפריש מהם שוב מעשר (כי מה ששילמתי היה ממשכורתי שכבר הופרש מעשר ממנה) או להתחלק עם האחים? אנו 3 אחים ונותר גם הבית, האם צריך להפריש מעשר-כספים על חלקי זה 1 3 מהבית, ואיך זה מחושב? (הבית אינו למכירה כיום)
תשובה: כל ההוצאות שהוצאת שהיו בגדר הלוואה שאימך התחייבה להחזיר לך, תיקח מסכום הכסף שנשאר. ואין צורך להפריש מהם מעשר כלל. ולגבי הפרשת שליש מעשר מהבית אין צורך בזה עתה אלא רק לאחר שתמכרו את הבית ותזכה בשליש מן הירושה.
שאלה: נטילת ידיים אחרי ניתוח: ו על העזרה המהירה! אמא שלי עברה היום (יום שלישי) ניתוח בכף היד, וזה אומר שיש לה תחבושת גדולה כמו גבס כזה על היד. אין תמיד מי שישאר איתה בבית במשך זמן ההחלמה (יש ימים שכן ויש ימים שצריכים ללכת לאולפנא וכד ). מה אני צריכה לעשות? אני יודעת שצריכים לנטול ידיים בבוקר מצד שני אני לא קמה בשעות שלה. אז מה לעשות לגבי הנטילה, היא לא יכולה ליטול לעצמה כי יד אחת אי אפשר להרטיב וגם לא יתאפשר להחזיק את הכלי. אז מתי שהיא קמה היא צריכה להעיר אותי ואז אני אטול? (ואם זה ככה אז מי קודם ליטול קודם לעצמי או לה?) וגם בקשר לאוכל, אם היא תרצה לאכול לחם ואין אף אחד בבית האם זה ר שהברז יהיה פתוח והיא תכניס ותוציא את היד 3 פעמים או שיש דרך אחרת? מקווה שהסברתי טוב. רבה!
תשובה: נטילה בעצמה - תפתח את הברז ומיד תכניס את היד פנימה, כך תעשה שלוש פעמים. בבוקר - כשאת קמה תטלי לה שוב. אם את קמה איתה תטלי קודם את. רפואה שלמה, וכל הכבוד לך על הדאגה לאימך!
שאלה: התחילו להתפלל מאחורי: אם אני באמצע קריאת שמע וברכותיה ומי שיושב מאחורי התחיל תפילת עמידה, האם אני צריך לקום ולעבור מקום אחר כדי לא להיות בארבע אמות לפני המתפלל?
תשובה: אני חושב שלכתחילה צריך לקום. אמנם היות והוא הקדים אתה לא חייב לקום, אבל לכתחילה יש לעשות זאת.
שאלה: מקהלה ממוחשבת בספירת העומר: האם מותר לשמוע קול של מקהלה ממוחשבת בספירת העומר?
תשובה: זימרת ריקודים אסורה. זמרה שקטה מותרת.
שאלה: נישואי כהן עם גרושה מנישואין אזרחיים: אני נשאתי במשרד הרישום בחו"ל ליהודי רפורמי והתגרשנו. (לא היה צורך בגט משום שלא היתה חתונה יהודית אורטודוקסית ולא חיינו בארץ). כיום אני מעוניינת להינשא לכהן. האם יש התר לנישואין אלו ומה ההשלכות על ילדנו העתידיים?
תשובה: אם כוונתך "לנישואין אזרחיים" ליהודי, אזי אחד מגדולי הפוסקים, הרב פסח צבי פראנק (בספרו הר צבי חלק אבהע"ז סימן ל"ג וסימן ע"ג ע"ד ), התיר לאישה כזאת להנשא לכהן ללא סידור גט לחומרא "מהנישואין" הראשונים. לעניין הילדים, לפי דבריך נראה שאין בעיה בילדים שיוולדו בעז"ה מהנישואין העתידיים. כמובן יש להדגיש שאם אישה נבעלה לגוי אי פעם (ואין זה משנה אם זה תחת מסגרת "נישואין " או לא) היא אסורה להנשא לכהן. יתירה מזאת צריך לנצל את הנישואין האלה להתחזקות בעניני שמירת המצוות וטהרת המשפחה, במיוחד בנישואין לכהן ששייך לשבט לוי בעם ישראל שהם אנשי מעלה שמקשרים בעבודתם בין עם ישראל לאביהם שבשמיים! בברכת הצלחה בכל.
שאלה: יסורים בגלל חובות: האם ה יכול להביא לאדם יסורים בממון או בגופו בגלל שהוא חייב כסף לאנשים אחרים? לדוגמא, מכונית שמתקלקלת או מקרר שהמנוע שובק חיים או דלקת לאדם.
תשובה: ח אומרים שאין מיתה בלא חטא ואין יסורים בלא עוון, ולכן אם קורים לאדם צרות עליו לפשפש במעשיו ולעשות תשובה. ויתכן שבאמת בגלל שאינו ישר ומקפיד במצוות בין אדם לחבירו. כל זה באופן עקרוני, אבל לא תמיד אנו יודעים בדיוק על איזה חטא באו יסורים.
שאלה: לשון הרע כדי לבקש סליחה: חברי נעלב ממני כאשר הוכחתי אותו לגבי הלכה מסויימת שהוא לא מקפיד עליה, אך ביקשתי מחילה ולא התכוונתי לפגוע אלא לדבר על הנושא באופן כללי. הוא בתגובה אמר: "שהוא לא נעלב אך ישנם הרבה אנשים שמתרחקים ממני בעקבות כך שאני מוכיח אותם". איני מודע לכך ולכן ביקשתי מאותו חבר שיגיד לי מי אלה החברים ואני אבקש את מחילתם ואתקן את עצמי. הוא חושב שזה לשון הרע למסור לי את שמותהם, אך איך אוכל לתקן את עצמי ולבקש מחילה ולקרב אותם חזרה? אני חושב שבעניין זה לא מדובר בלשון הרע, כי זה לטובה בלבד ולזכות. מה דעתו של הרב לכך?
תשובה: תשלח את אותו חבר שיהיה שליח שלך לדבר על ליבם של אום חברים שמתרחקים ממך, ולעניות דעתי יש לך לעשות איזה חשבון נפש על כך שיצא לך שם של מוכיח.
שאלה: בישול ע"י גוי: אנחנו קבוצה של אנשים הלומדים יחד, ורצינו כחלק מתהליך לימודי אותו אנחנו עוברים לבשל ארוחה יחדיו. אנחנו קבוצה מעורבת יהודים וערבים. כל המצרכים והכלים כולם כשרים, וכמובן שתשמר הכשרות בעת הבישול. האם כל חברי הקבוצה יכולים לבשל יחדיו או שמה אם החברים שאינם יהודים ייקחו חלק בתהליך הבישול האוכל יהיה לא כשר?
תשובה: אפשר שהגויים יעשו את ההכנה לבישול כגון חיתוך הירקות וכדו' והיהודים הם אלה שיניחו את התבשיל על האש ויתעסק עם התבשיל עד שיתבשל לחלוטין, ואמנם ישנם דברים שאין בהם איסור של בישולי גויים אך אין לי עתה הפנאי לפרט לך את כולם.
שאלה: הפרת שבועה: אם נשבעתי באחיין שלי על משהו שאני לא אעשה ואני רוצה בכל זאת לעשות ולהפר את זה לפני התאריך שהצבתי לעצמי, מה עליי לעשות בכדי שהשבועה תתבטל?
תשובה: לך לרב פנים אל פנים שישמע בדיוק את נוסח השבועה שנשבעת והוא יאמר לך מה לעשות, אין לך במה להתבייש.
שאלה: חיזוקים בעבודה: ברצוני לשאול שאלה בנושא שמעיק עלי זמן כה רב. אני עובדת במקום עבודה מסוים ואני מרגישה שיש לי שם הרבה אויבים. אני מצליחה להשתלב חברתית. הבעיה שאני בחורה מאוד רגישה ועדינה שלוקחת דברים ללב מאוד חזק. הדבר מקשה עלי במהלך החיים היומיומים גורם לי לעצבות. חשוב לי לציין כי מקום עבודתי חשוב לי ביותר, יש לי גם הרבה פחדים בנושא של מה יקרה אם העבודה, האם בעזרת השם אמשיך לעבוד שם. ודבר נוסף עניין הזוגיות שעדין לי מצאתי. אני מתפללת בכל ליבי לבורא עולם שיעזור לי. אני אשמח מאוד שתענה לשאלתי הנ"ל. ב ובשורות טובות אמן.
תשובה: אני לא רואה טעם שתחליפי מקום עבודה. עדיף לך לעבוד על נפשך וללמוד להסתדר עם מה שיש. בענין הזיווג אני מצטרף לתפלתך. אולי כדאי שיהיה מישהו שתוכלי לשוחח עימו על הקשיים שלך. תקיימי את עצת ח "דאגה בלב איש ישיחנה".
שאלה: לקחת מוקצה מילד בשבת: 1. מה עושים במקרה וילד קטן בשבת לוקח פלאפון ויכול לקלקלו או צבעים שיכול לקלקלם וגם לצבוע על הקיר, אי אפשר לזרוק שלא יתקלקל וגם אם נדחוף לאיזה פינה יכול למצוא זאת שוב. 2. איך אפשר לנקות איפור שנמרח מתחת לעיניים?
תשובה: 1. אם הילד שם את זה במקום שמישהו צריך שם לשבת   בגלל שהוא כלי שמלאכתו לאיסור וצריכים את מקומו, מותר להרים אותו ולשים אותו על שולחן, או במקום גבוה שהקטן לא יוכל לקחתו משם. אבל אם זה לא כך ולא צריך את מקומו   אפשר לכסות את החפץ כדי שהקטן לא ישחק איתו, או לדחוף אותו עם הרגל, ואפשר גם לחדר אחר, כי אין בעיה בשבת לדחוף מוקצה עם הרגל. לקחת ביד מותר רק אם צריך את המקום של החפץ. 2. לנקות אין בעיה, כמו שאדם יכול לשטוף את היד מלכלוך, כך גם איפור, אפשר עם מים וסבון.
שאלה: ברכה על תוספת מעקה: 1. במרפסת של הבית שקנינו קיימת הגבה של 60 ס"מ. אני משלים את ההגבהה על ידי מעקה בגובה למעלה מ-10 טפחים (ליתר דיוק 13 טפחים לפי חזון איש זצ"ל). האם אני יכול לברך את הברכה? 2. את המעקה הזמנתי ממסגר. במידה ומותר (או צריך) לברך את הברכה, האם אני יכול לברך בעצמי על ידי שאבריג אחד או מספר ברגים בהרכבת המעקה?
תשובה: 1. על מרפסת סתם לא מברכים, אלא רק על גג. החיי אדם בהקדמה למשפטי ארץ, כותב שהיות ובפסוק מוזכר לעשות מעקה לגג, בשאר המקומות שאדם עושה מעקה כדי למנוע סיכון, כמו מעקה למדרגות ובמקומות אחרים שאינם גג   לא מברכים. מברכים על מעקה בגג ממש. במרפסת רגילה, אם היא לא גג   יש לשים מעקה אבל לא מברכים עליו. ב-60 ס"מ אין עשרה טפחים, גודל מינימום למעקה הוא עשרה טפחים, לכן אם מדובר במרפסת שהיא גם גג, אתה יכול לברך. 2. אתה יכול לברך אם תבריג מספר ברגים, שאתה תעשה קצת ואת השאר ישלים בעל המלאכה.